stanford-oval/wikipedia huggingface dataset:
מרי דאגלס
תרומתה לאנתרופולוגיה

בשהותה בקרב אנשי שבט הלֶלֶה בקונגו הבלגית, מצאה קווי דמיון בין מערכות המיון והסימול שלהם לבין חוקי הטהרה של ספר ויקרא ובמיוחד לגבי היחס אל היוצאים-מן-הכלל כאל טמאים. בעקבות עבודת הדוקטורט שלה כתבה את ספרה הידוע ביותר - טוהר וסכנה, שפורסם באנגלית לראשונה ב-1966. ב-1999 ערכה חקירות נוספות שלה בספר ויקרא והוציאה את Leviticus as Literature ("ויקרא כספרות") שהוא פרשנות אישית שלה לספר ויקרא.
בספרה "טוהר וסכנה" מפרשת דאגלס חוקי טהרה וזוהמה של חברות בתור סמלים שמגדירים את גבולות החברה. היא משתמשת במתודולוגיה סטרוקטורליסטית והולכת בעקבות אמיל דורקהיים וקלוד לוי-שטראוס בניסיונה להבנות את העולם הנחקר דרך מערכות של מיון וסמלים.
כך לדוגמה היא מנתחת את חוקי הכשרות היהודיים. לטענתה, חוקי הכשרות אינם צורה פרימיטיבית לתקנות בריאות אלא הם חלק ממערכת האבחנות והסמלים שהחברה היהודית יצרה כדי להבחין בין הקטגוריות שעומדות בבסיסה, כמו טהרה–טומאה, טוב–רע. היוצאים מן הכלל הם הטמאים, ובייחוד החזיר, שמקיים פרמטרים המשייכים אותו לקבוצת מפריסי הפרסה אך אינו מעלה גירה ובכך "שובר" את קריטריון המיון.
עוד טוענת דאגלס שחוקי טהרה שמתמקדים במיניות, כמו חוקים המגדירים יחסי מין בין בני זוג נועדו להגדיר את גבולות הגוף האנושי שבאמצעותו מוגדרים גבולות החברה.
דאגלס מקשרת בין הסובייקט לגוף ולחברה, ויוצרת שרשרת של פסיכולוגיה, ביולוגיה ואנתרופולוגיה. מנקודה זאת יצאו חוקרים רבים אחריה, ביניהם ז'וליה קריסטבה.
דאגלס טבעה את המונח מובלעת בפתחה את התאוריה של התרבות (Cultural Theory). התאוריה טוענת שבכל הקשר חברתי, הרעיונות התרבותיים המשותפים צריכים להיות בנויים כך שכל פרט יוכל לפלס לו דרך בין האילוצים הנקרים על דרכו מדי יום ולראות את העולם בו הוא חי כהגיוני ובעל משמעות. הטיפולוגיה שבנתה מורכבת משני צירים: ציר שוויון–היררכיה וציר הפתיחות–סגירות של הקבוצה (קבוצה פתוחה היא קבוצה חלשה יותר וקבוצה סגורה היא קבוצה חזקה יותר). מתוך צירים אלו נוצרות 4 סוגי חברות: מדינה (היררכיה וסגירות), שוק (שוויון ופתיחות), מובלעת (שוויון וסגירות), מבודדים (היררכיה ופתיחות).
מובלעת היא לרוב התגובה לבעיה של קהילה באשר לגבולה. כאשר נדמה שעתידה תלוי בחסדי חבריה העלולים לחמוק ממנה. ברוב המקרים, בשל כוח המשיכה של קהילה מרכזית שכנה. החברה אינה יכולה למנוע את העזיבה או להעניש את העוזבים, אין לה לרוב מספיק משאבים לתגמל את הנשארים והאמצעי העיקרי בו היא יכולה להשתמש כדי לחזק את הגבול הוא שכנוע מוסרי. משמעה של קהילה מסוג זה הוא לפיכך התנגדות לחברה חיצונית. ערכו של כל חבר במובלעת מובלט ואילו קווי ההפרדה ביניהם נדחקים לקרן זווית. המובלעת חייבת להדגיש את אופייה הבלתי מוסרי של החברה החיצונית בניגוד למידות הטובות של חברי הקהילה הפנימית. כך נבנית מה שמכנה עמנואל סיון חומת המידות הטובות המפרידה בין העליונות המוסרית של חברי המובלעת לבין הקהילה המרכזית שעד כה הייתה ישות מפתה. המסר הברור הוא: רק מושחתים יעזו לחצות חומה זו ולהצטרף לרשעים שבחוץ.
החוץ מטיל צל כבד על הפנים של המובלעת כי הוא נראה מפתה יותר ומשום כך חייבת המובלעת להיאבק בו באמצעות הקיטוב אור לעומת חושך, נאמני השם לעומת שליחי השטן המדיח, שלמים לעומת פגומים, מגיני המובלעת לעומת הקמים עליה להורסה.
ביקורתה העצמית המאוחרת

בספרה "ויקרא כספרות" המאוחר יותר, וכן בהקדמה לתרגום העברי של "טוהר וסכנה", חזרה בה דגלס הן מהעמדה התאורטית הכללית בנוגע לתקפות חוקי הטוהר, ובפרט מפרשנותה לספר ויקרא. לטענתה, לא ניתן להפריד בין חוקי הטהרה והטומאה ובין מערכות תרבותיות המפרשות את העולם, ובכללן מוסר ותפיסות עולם מטאפיזיות. על כן, לטענתה המאוחרת, קריאה אוניברסליסטית של ספר ויקרא, המתעלמת מהקוד המוסרי היהודי (שגם הוא בעל פנים רבות, כמו חוקי הכשרות), ומהמערכת המטאפיזית הייחודית ליהדות (תחת אותן הערות), היא שגויה.
המחקר המדגים את השגיאה באופן מובהק יותר, לדידה של דגלס, הוא עבודתו של ואלריו ואלרי (Valeri), על מערכת הטאבואים של קהילת הציידים של בני ההואאלו, המפרשים את הטאבואים כמערכת קודים לפיה מאורגן היקום כולו. בדומה, טענה דגלס, כי "ספר ויקרא אינו מסתפק בהשלכת הסדר החברתי אל עולם החי" – כפי שטענה בספרה המוקדם – "הוא מתאר מיקרוקוסמוס של עולמו של האל... מערכת חוקי הפולחן בכללותה היא שלמה, רציונלית ועשירה מבחינה דתית הרבה יותר מכפי שהעליתי בדעתי". במבט לאחור, ייחסה דגלס חלק משמעותי מהטעות ל"סובלנות והתמיכה יוצאי הדופן שחוקרי תנ"ך יהודים הפגינו כלפיי תמיד".
ספריה

Peoples of the Lake Nyasa Region (1950) as Mary Tew
The Lele of the Kasai (1963)
Purity and Danger: An Analysis of Concepts of Pollution and Taboo (1966)
"Pollution", in International Encyclopedia of the Social Sciences, edited by David L. Sills and Robert K. Merton (New York, Macmillan Co. and the Free Press, 1968).
Natural Symbols: Explorations in Cosmology (1970) (John Desmond Bernal Prize for 1995)
Implicit Meanings: Essays in Anthropology (1975).[16]
The World of Goods (1979) with Baron Isherwood
Evans-Pritchard (Fontana Modern Masters, 1980)
Risk and Culture (1980) with Aaron Wildavsky
In the Active Voice (1982)
How Institutions Think (1986)
Missing persons: a critique of the social sciences (1988) with Steven Ney
Risk and Blame: Essays in Cultural Theory (London: Routledge, 1992).
In the Wilderness: The Doctrine of Defilement in the Book of Numbers (1993)
Thought styles: Critical essays on good taste (1996)
Leviticus as Literature (1999)
Jacob's Tears: The Priestly Work of Reconciliation (2004)
Thinking in Circles (2007)
בעברית
טוהר וסכנה, תרגום: יעל סלע, עריכה מדעית: ד"ר אנדרה לו, הוצאת "רסלינג", 2004
הערות שוליים

↑  טוהר וסכנה נבחר על ידי מבקרי ה-Times Literary Supplement לאחד ממאה הספרים המשפיעים ביותר על השיח המערבי מאז המחצית השנייה של המאה ה-20
↑   אליזבת סלואן, האם יהודים יכולים סוף סוף לאכול בייקון?, באתר הארץ, 21 במאי 2017
↑  דגלס, הקדמה למהדורה העברית של טוהר וסכנה, עמ' 14-15
↑  שם, 13
↑  שירי לב-ארי, ספרו לנו על עצמנו, באתר הארץ, 4 בינואר 2004
| --- | --- |
בקרת זהויות :  NLI: 987007313001105171  PLWABN: 9810530257205606  BIBSYS: 90067292  BNE: XX985519  BnF: cb11900507n (data)  CANTIC: a11715340  CiNii: DA0056323X  GND: 121127060  ISNI: 0000 0001 1479 3636  LCCN: n79018041  LNB: 000138633  NDL: 00438168  NKC: xx0016621  NLG: 210503  NLK: KAC201850782  NSK: 000333057  NTA: 068491174  RERO: 02-A003188844  SNAC: w6cw75pw  SUDOC: 026836092  Trove: 877900  VIAF: 105514047   WorldCat (עם VIAF): 105514047
נורת'רופ F-20 טייגרשארק

הנורת'רופ F-20 טייגרשארק (באנגלית: Northrop F-20 Tigershark) היה מטוס קרב אשר תוכנן ופותח כפרויקט פרטי של חברת נורת'רופ האמריקאית. פיתוח המטוס החל ב-1975 כהמשך למטוס הקרב נורת'רופ F-5 טייגר II שהציג מנוע חדש, אשר שדרג את ביצועי המטוס, ומערכות אוויוניקה מודרניות, שכללו מכ"ם רב עוצמה.
בהשוואה ל-F-5, היה ה-F-20 מהיר בהרבה, בעל יכולת של ירי טילים מעבר לקו האופק וכושר נשיאה של מרבית סוגי החימוש שבידי ארצות הברית למטרות תקיפה קרקעית. בזכות יכולותיו המשופרות, התחרה ה-F-20 ב-F-16 פייטינג פלקון, ואף היה זול יותר לרכישה ולתפעול.
פיתוח ה-F-20 בוצע בחסות משרד ההגנה האמריקאי, בפרויקט שכונה "FX". ‏FX ביקש לפתח מטוסי קרב אשר יהיו מסוגלים ללחום כנגד מטוסי הקרב של הסובייטים, אך ללא שימוש בטכנולוגיות רגישות הנמצאות בשירות חיל האוויר האמריקאי. FX היה תוצר של מדיניות הייצוא של ממשל קרטר אשר ביקש לצייד מדינות זרות בנשק איכותי ללא החשש שטכנולוגיות קו-ראשון אמריקאיות ייפלו לידיים סובייטיות. נורת'רופ קיוותה להצליח עם ה-F-20 בשוק הבינלאומי, אך שינוי המדיניות לאחר בחירתו של רונלד רייגן לנשיא גרם לכך שהמטוס נאלץ להתחרות מול מכירות ה-F-16 אשר פותח על ידי חיל האוויר האמריקאי. תוכנית הפיתוח ננטשה ב-1986 לאחר בניית שלושה אבות טיפוס ומטוס נוסף שבנייתו לא הושלמה.
מאפיינים

מאפיינים כלליים:
צוות: 1
אורך: 47 רגל 4 אינץ' (14.43 מטר)
מוטת כנפיים: 27 רגל 11 אינץ' (8.53 מטר)
גובה: 13 רגל 10 אינץ' (4.22 מטר)
שטח כנף: 18.6 מ"ר
משקל ריק: 11,810 ליברות (5,357 ק"ג)
משקל טעון: 16,015 ליברות (7,264 ק"ג)
משקל המראה מרבי: 27,500 ליברות (12,474 ק"ג)
הנעה: מנוע טורבו־מניפה אחד מדגם F404-GE-100 של חברת ג'נרל אלקטריק
דחף ללא מבער אחורי: 11,000 ליברות (49 קילו ניוטון)
דחף עם מבער אחורי: 17,700 ליברות (79 קילו־ניוטון)
ביצועים:
מהירות מקסימלית: מאך 2 (2,414 קמ"ש)
רדיוס קרב: 630 מייל (1,020 ק"מ) בחתך משימה גבוה נמוך גבוה עם 2 מכלי דלק נתיקים, 2 טילי אוויר-אוויר מסוג AIM-9 סיידוויינדר, ו5 פצצות MK-82 (במשקל 227 ק"ג לאחת)
טווח מרבי: 3,732 ק"מ (עם מכל דלק מלא+3 מכלי דלק נתיקים)
סייג רום: 56,800 רגל (17,300 מטר)
קצב טיפוס: 16,100 רגל/דקה
עומס כנף: 395 ק"ג / מ"ר
יחס דחף / משקל: 1.1
חימוש:
תותחים: 2 תותחי 20 מילימטר מדגם M39A2
טילי אוויר־אוויר :
4 טילי אוויר־אוויר מסוג AIM-7 ספארו
2 טילי אוויר־אוויר מסוג AIM-9 סיידווינדר על מסילות שיגור בקצוות הכנפיים
4 טילי אוויר־אוויר מסוג AIM-120 אמראם
טילי אוויר־קרקע :
טילי אוויר־קרקע מסוג AGM-65 מאבריק
טילים נגד ספינות :
טילים נגד ספינות מסוג AGM-84 הרפון
פצצות :
פצצות שימוש כללי מסדרת הפצצות סימן 80
פצצות מצרר מדגם CBU-24
רקטות :
רקטות אוויר-קרקע CRV7 בקוטר 70 מ"מ, או רקטות SNEB בקוטר 68 מ"מ, או רקטות ZUNI בקוטר 127 מ"מ
F20 בטיסה
ה-F20 בצבעים הראשונים שלו
ניקאנור פארה

| --- | --- |

 לידה:  5 בספטמבר 1914 סן פביאן, צ'ילה 
 פטירה:  23 בינואר 2018  (בגיל 103) לה ריינה, צ'ילה 
 מדינה:  צ'ילה 
 מקום לימודים:  אוניברסיטת בראון, Internado Nacional Barros Arana, אוניברסיטת צ'ילה, מכללת סיינט קתרין (אוקספורד), אוניברסיטת אוקספורד, בפסקה זו רשומה אחת נוספת שטרם תורגמה 
 שפות היצירה:  ספרדית 
 סוגה:  שירה 
 תקופת הפעילות:  מ-1935 
 צאצאים:  קולמבינה פארה 
 פרסים והוקרה:  הפרס הלאומי לספרות של צ'ילה (1969)  פרס סופיה (2001)  פרס FIL (1991)  פרס מיגל דה סרוואנטס (2011)  פרס יובל המאתים (2001)  מלגת גוגנהיים  הפרס האיברי-אמריקאי לשירה על שם פבלו נרודה 
 
ניקאנור סגונדו פארה סנדובאל (בספרדית: Nikanor Segundo Parra Sandoval;‏ 5 בספטמבר 1914 – 23 בינואר 2018) היה משורר ופיזיקאי צ'יליאני. הוא נחשב לאחד המשוררים הצ'ילינים המשפיעים ביותר בשפה הספרדית של המאה ה-20, לעיתים קרובות אפילו ביחס לפבלו נרודה. פארה תיאר את עצמו כ"אנטי-משורר", בגלל סלידתו מהתפקוד היומרני והנפוח המקובל בקרב משוררים. לאחר הקראת שיריו נהג להכריז "אני חוזר בי מכל מה שאמרתי" ("Me retracto de todo lo dicho").
מהלך חייו

פארה, בנו של מורה בבית ספר, נולד בסן פביאן דה אליקו, ליד צ'ילאן, בצ'ילה. הוא בא ממשפחת פארה היצירתית שבין בניה ובנותיה היו אמנים, מוזיקאים, וסופרים. אחותו ויולטה פארה הייתה זמרת עם, כמו גם אחיו רוברטו פארה סנדובל.
בשנת 1933 הוא החל ללמוד במכון הפדגוגי של אוניברסיטת צ'ילה, שם הוסמך כמורה למתמטיקה ופיזיקה בשנת 1938, שנה לאחר פרסום ספרו הראשון, שירון ללא שם (Cancionero sin Nombre). לאחר שלימד מספר שנים בבתי ספר תיכוניים צ'יליאניים, הוא נרשם בשנת 1943 לאוניברסיטת בראון בארצות הברית ללימודי פיזיקה. בשנת 1948 למד קוסמולוגיה באוניברסיטת אוקספורד. הוא שב לצ'ילה בשנת 1952 וכיהן כפרופסור לפיזיקה תאורטית באוניברסיטת צ'ילה בין השנים 1952 עד 1991, וכפרופסור אורח באוניברסיטת לואיזיאנה, אוניברסיטת ניו יורק ואוניברסיטת ייל. הוא פרסם עשרות ספרים, והקריא את שירתו באנגליה, צרפת, רוסיה, מקסיקו, קובה, וארצות הברית.
האוסף שלו משנת 1954 פואמות ואנטי-פואמות (Poemas y Antipoemas) הוא קלאסיקה של ספרות לטינו-אמריקאית, אחד מאוספי השירה הספרדית המשפיעים ביותר של המאה העשרים, הנחשב כהשראה עבור סופרי ביט אמריקאים כמו אלן גינסברג.
ספרו Ecopoemas משנת 1982 נחשתב לדוגמה מוקדמת של אקו-פואטיקה.
גרסה בדיונית של פארה הופיעה בסרטו האוטוביוגרפי של אלחנדרו חודורובסקי שירה אינסופית (Endless Poetry) (2016).
פטירה

פארה נפטר ב־23 בינואר 2018, בשעה 7:00 בבוקר, בעיר לה ריינה בסנטיאגו דה צ'ילה, בגיל 103.
פרסים

פארה היה מועמד בארבע הזדמנויות ל פרס נובל לספרות. ב־1 בדצמבר 2011 זכה פארה בפרס סרוונטס של משרד התרבות הספרדי, הפרס הספרותי החשוב ביותר בעולם דובר הספרדית. ב־7 ביוני 2012 הוא זכה בפרס השירה האיברו-אמריקאית על שם פאבלו נרודה.
עבודותיו

1937 - "Cancionero sin nombre" ( "שירון ללא שם)".
1954 - "Poemas y antipoemas" ("פואמות ואנטי-פואמות"); נסימיינטו, 1956; קתדרה, 2005, ISBN 978-84-376-0777-1
1958- "La cueca larga ("ריקוד הקוואקה הגדול)"
1962 - "Versos de salón" ("פיוטי סלון)"
1963 - "Manifesto" ( "מניפיסט").
1967 - "Canceses rusas" ( "שירים רוסיים").
1969 - "Obra gruesa" ("עבודות מעובה").
1971 - Los Profesores ( המורים).
1972 - Artefactos (חפצים).
1977- Sermones y prédicas del Cristo de Elqui (דרשות והטפות של ישו מאלקווי)
1979 -Nuevos prédicas del Cristo de Elqui (דרשות והטפות חדשות של ישו מאלקווי)
1981 - El anti-Lázaro (אנטי לזארוס)
1981- Plaza Sésamo (כיכר סומסום),
1982 - Poema y antipoema de Eduardo Frei (פואמות ואנטי פואמות של אדוארדו פריי)
1983 - Cachureos, ecopoemas, guatapiques últimas prédicas (אקו-פואמות ודרשות אחרונות)
1983 - Chistes parRa desorientar a la policía (בדיחות לבלבל את המשטרה).
Coplas de Navidad -1983 (זוגות של חג המולד).
Poesía política - 1983 (שירה פוליטית).
1985- Hojas de Parra (/עלי גפן /דפי פארה - משחק מילים).
1988 - Nicanor Parra: biografía emotiva (ניקאנור פארה: ביוגרפיה רגשית), Ediciones Rumbos,
1993 - Poemas para combatir la calvicie (שירים כנגד התקרחות).
2001 - Páginas en blanco (דפים בלבן).
Lear, Rey & Mendigo (Lear, King & Bedger ), 2004
2006 - Obras completas I & algo + (עבודות שלמות I ועוד).
2006 - Discursos de Sobremesa (נאומי קינוח)
2011 Obras Completas II & algo + (עבודות שלמות II ועוד).
2012 - Así habló Parra en El Mercurio, entrevistas dadas al diario chileno entre 1968 y 2007 (כך דיבר פארה בפני העיתון מרקוריו, ראיונות שניתנו לעיתון הצ'יליאני בין 1968 ל־2007).
El último apaga de luz -2017 (האחרון שיכבה את האור).
תרגומים לאנגלית
פואמות ואנטי פואמות: נערך על ידי מילר ויליאמס. מתרגמים: פרננדו אלגריה ואחרים. הוצאת כיוונים חדשים., 1967
Antipoems, new and selected. New York, N.Y: New Directions. 1985. ISBN 0811209601.  Antipoems, new and selected. New York, N.Y: New Directions. 1985. ISBN 0811209601.  Antipoems, new and selected. New York, N.Y: New Directions. 1985. ISBN 0811209601.
Antipoems: How to Look Better and Feel Great. Translator: Liz Werner. New Directions. 2004. ISBN 978-0-8112-1597-8.{{cite book}}:  תחזוקה - ציטוט: others (link)  Antipoems: How to Look Better and Feel Great. Translator: Liz Werner. New Directions. 2004. ISBN 978-0-8112-1597-8.{{cite book}}:  תחזוקה - ציטוט: others (link)  Antipoems: How to Look Better and Feel Great. Translator: Liz Werner. New Directions. 2004. ISBN 978-0-8112-1597-8.{{cite book}}:  תחזוקה - ציטוט: others (link)
After-Dinner Declarations. Translator: Dave Oliphant. Host. 2009. ISBN 978-0-924047-63-3.{{cite book}}:  תחזוקה - ציטוט: others (link)  After-Dinner Declarations. Translator: Dave Oliphant. Host. 2009. ISBN 978-0-924047-63-3.{{cite book}}:  תחזוקה - ציטוט: others (link)  After-Dinner Declarations. Translator: Dave Oliphant. Host. 2009. ISBN 978-0-924047-63-3.{{cite book}}:  תחזוקה - ציטוט: others (link)
הערות שוליים

↑  "Nicanor Parra un antipoeta, matemático y físico". EL UNIVERSAL (בספרדית). EL UNIVERSAL, Compañía Periodística Nacional. 1 בדצמבר 2011. נבדק ב-21 ביוני 2012. {{cite web}}:  (עזרה)
↑  Los desconocidos años de Nicanor en Oxford, Qué Pasa (in Spanish), 5 August 2009
↑  Holmes, Anne (2018-01-23). "Literary Treasures: Chilean Poet Nicanor Parra Reading from his Work | From the Catbird Seat: Poetry & Literature at the Library of Congress". blogs.loc.gov. נבדק ב-2019-05-25.
↑  "Chilean poet Nicanor Parra wins Cervantes Prize". CBC News. 1 בדצמבר 2011. {{cite news}}:  (עזרה)
↑  "Nicanor Parra Havana 1965". Allen Ginsberg Project. Allen Ginsberg Project. נבדק ב-21 ביוני 2012. {{cite web}}:  (עזרה)
↑  Otis, John (23 בינואר 2018). "Nicanor Parra, Chile's eminent poet and 'anti-poet,' dies at 103". Washington Post (באנגלית אמריקאית). ISSN 0190-8286. נבדק ב-23 בינואר 2018. {{cite news}}:  (עזרה)
↑  "Nicanor Parra va nuevamente tras el Nobel, respaldado por Bachelet". Emol.com. 5 בינואר 2012. נבדק ב-7 בספטמבר 2014. {{cite web}}:  (עזרה)
↑  "Nicanor Parra awarded Cervantes Prize". BBC News. 1 בדצמבר 2011. {{cite news}}:  (עזרה)
↑  Rodriguez M., Javier (1 בדצמבר 2011). "El poeta chileno Nicanor Parra, premio Cervantes". El Pais. נבדק ב-1 בדצמבר 2011. {{cite news}}:  (עזרה)
↑  "Nicanor Parra gana Premio de Poesía Pablo Neruda". Cultura Latercera (בספרדית). Latercera. 6 ביולי 2012. נבדק ב-21 ביוני 2012. {{cite web}}:  (עזרה)
| --- | --- |
בקרת זהויות :  NLI: 987007439108405171  PLWABN: 9810651584405606  BIBSYS: 90222522  BNE: XX1059168  BnF: cb121200032 (data)  CANTIC: a10576332  CiNii: DA09011822  GND: 118591797  ISNI: 0000 0001 1603 7906  LCCN: n50050784  LNB: 000018493  MusicBrainz: e379bb92-88fe-4e61-9d9e-d7620ad2fe10  NKC: xx0002180  NLA: 35410118  NLG: 88247  NLK: KAC199621110  NSK: 000276374  NTA: 070894876  RERO: 02-A003671949  SELIBR: 221948  SNAC: w6km0pz4  SUDOC: 029610354  VIAF: 19710563   WorldCat (עם VIAF): 19710563 
פארה בשנת 1935
ניקאנור פארה בגיל 100
מצוות כתיבת ספר תורה

ערך זה עוסק במצווה לכתוב ספר תורה. אם התכוונתם למקצוע ולמיומנויות הכתיבה, ראו .
| --- | --- |

כתיבת ספר תורה
 מקרא:  דברים, ל"א, י"ט
 תלמוד בבלי:  מסכת סנהדרין, דף כ"א, עמוד ב'
 משנה תורה:  ספר אהבה, הלכות תפילין ומזוזה וספר תורה, פרק ז'
 שולחן ערוך:  יורה דעה, סימן ר"ע
 ספרי מניין המצוות:  ספר המצוות, עשה י"ח ספר החינוך, מצווה תרי"ג
מצוות כתיבת ספר תורה היא מצוות עשה מהתורה המחייבת כל אדם מישראל לכתוב לעצמו ספר תורה ולהחזיקו ברשותו. מצווה זו היא המצווה האחרונה במניין תרי"ג מצוות.
מקור המצווה

מקורה של המצווה הוא מהנאמר בפרשת וילך ”וְעַתָּה כִּתְבוּ לָכֶם אֶת הַשִּׁירָה הַזֹּאת” (ספר דברים, פרק ל"א, פסוק י"ט).
בראשונים ביארו, שאף שלשון הפסוק הוא לכתוב רק את שירת האזינו, אך מאחר שנאסר לכתוב רק פרשה אחת מהתורה, בהכרח שכוונת התורה במצווה זו, הוא לכתוב את כל התורה כולה.
גדרי המצווה

המצווה כוללת בתוכה שני חלקים: הכתיבה וההחזקה ברשותו. אם עשה אחד משני החלקים ללא השני (החזיק ברשותו ספר תורה שלא הוא כתבו, או כתב ספר תורה ומכרו הלאה), לא יצא ידי חובת הכתיבה.
ולכן, לשיטת כמה פוסקים, גם אם ירש מאביו ספר תורה, אינו יוצא בו ידי חובת המצווה, ועליו לכתוב בעצמו ספר אחר (זאת בניגוד לכתיבת תפילין, שאין מצווה בכתיבה עצמה אלא בהנחתה, והכתיבה נועדה רק לאפשר את ההנחה).
טעם המצווה

בטעם המצווה נתנו שני הסברים: בכתיבת התורה על הקלף בדיו יש המשכה של מסורת ישראל, מאז מעמד הר סיני, של מסירת התורה מדור לדור. טעם נוסף הוא כדי שיהיו ספרי התורה מצויים בידי כל אדם מישראל, ויכול כל הרוצה ללמדם וללומדם.
מדיני המצווה > שותפות

הרבה פוסקים סוברים שאין מקיימים מצוות כתיבת ספר תורה בשותפות, הואיל ובתורה כתוב: "ועתה כתבו לכם" - שצריכים כולו משלכם, ויש פוסקים שסוברים שניתן לקיים בשותפות.
מדיני המצווה > שליחות

מי שאינו יודע לכתוב ספר תורה, או עסוק וטרוד מכדי לעשות זאת, יכול לקיים את המצווה בשכירת סופר סת"ם, או בקניית ספר תורה כתוב[דרושה הבהרה]. בתום כתיבתו של ספר תורה נהוג להכניסו לבית הכנסת בחגיגה גדולה, בטקס הקרוי הכנסת ספר תורה.
מדיני המצווה > החייבים במצווה

בגלל מחיריהם הגבוהים של ספרי התורה (כיום: למעלה ממאה אלף ש"ח) קשה מאוד לכל אדם לקיים את המצווה, ולהחזיק ברשותו ספר תורה. וכתבו הפוסקים, שהמצווה מוטלת רק על אדם שידו משגת, ומי שאין לו כסף פטור מהמצווה.
הרב משה פיינשטיין פוסק, שאין להוציא על מצווה זו יותר מעשירית נכסיו של האדם, והעושה כן אין רוח חכמים נוחה הימנו, שכן לא יישאר בידו די כסף למצוות אחרות.
מדיני המצווה > חיוב נשים במצווה

חכמים נחלקו בדבר החיוב במצווה לנשים.
בספר החינוך נכתב שחיוב כתיבת ספר תורה מחייבת גברים בלבד, בגלל שהם המצווים המרכזיים במצוות לימוד תורה. אך בעל השאגת אריה כתב, שגם נשים מחויבות בכתיבת ספר תורה למרות שעקרונית הן פטורות מתלמוד תורה, הן עדיין מחויבות בלימוד ההלכות המעשיות ויסודות האמונה והמוסר, זאת גם הסיבה שהן מברכות את ברכות התורה. בנוסף לדעתו המצווה לא תלויה במצוות תלמוד תורה כלל, אלא מדובר מצווה בפני עצמה שמופנית כלפי כל ישראל כולל נשים.
מרבית האחרונים פוסקים שכעקרון נשים פטורות מהמצווה לכתוב ספר תורה אך אם ברצונן להשתתף במימון ספר תורה, תבוא עליהן ברכה. אך לגבי החלק השני במצווה שהוא החובה לקנות ספרים לצורך לימוד תורה כתב הרב אליעזר מלמד בפניני הלכה שנשים חייבות ושכל אשה מצווה שיהיו לה ספרי יסוד בהלכה, בתנ”ך, באמונה ובמוסר. זוג נשוי וגם ילדיהם הלא נשואים יוצא ידי חובה בספרים משותפים.
מדיני המצווה > מצוות כתיבת ספר תורה למלך

ישנה מצווה מיוחדת על מלך ישראל לכתוב לעצמו ספר תורה, מלבד החיוב שמוטל על כל אחד מישראל. נמצא שלכל מלך היו שני ספרי תורה, האחד היה מניח על לבו על מנת לקרוא בו, והיה נושא אותו איתו לכל מקום שאליו הלך, והשני היה מונח בבית גנזיו.
בזמן 'הַקְהֵל' היה המלך קורא בבית המקדש בספר תורה שלו לפני כל ישראל אנשים נשים וטף אשר מצווים היו לשמוע את הקריאה מפיו.
המצווה כיום

דיני המצווה כיום תלויים במחלוקת במשמעות המצווה.
לפי הרמב"ם, עיקר המצווה היא כתיבת התורה על קלף כשר ובדיו, ולכן גם כיום, כאשר ספרי קודש מודפסים נפוצים ביותר ובהם עיקר הלימוד, מצוות הכתיבה על הקלף נשארה במקומה.
לעומתו, לדעת הרא"ש עיקר מגמת המצווה לכתוב ספר תורה היא לימוד התורה. בעבר כשהיה מותר לכתוב רק את התורה שבכתב המצווה הייתה כתיבת עשרים וארבע ספרי התנ"ך, כיום לאחר שנכתבה התורה שבעל פה המצווה העיקרית המוטלת על האדם היא קניית ספרי קודש מודפסים כתנ"ך, משנה ותלמוד ופירושיהם. רוב המפרשים ביארו שהרא"ש רק הרחיב את גדר המצווה, אולם גם לשיטתו כתיבת ספר התורה על גבי קלף ובדיו נשארה מצווה בעינה. מיעוטם סוברים שלפי הרא"ש אין כלל מצווה בכתיבת ספר תורה, וכל החיוב עבר לרכישת ספרים בהם האדם יקיים מצוות תלמוד תורה.
בימינו, אין לומדים תורה מתוך ספר התורה הכתוב על קלף, וממילא אין צורך בספר התורה בביתו של האדם. על כן, נהוג שכאשר אדם כותב או קונה ספר תורה, הוא נותנו בפיקדון לבית הכנסת, לתועלת קריאת התורה בציבור. על הנותן להימנע מלהקנות את ספר התורה לביהכ"נ, שכן אז הספר אינו שלו, והוא אינו מקיים עוד את המצווה, בדומה למי שמכר את הספר לאחר.
כמו כן הרבה מעם ישראל נוהגים לקנות אות בספר תורה כדי לקיים את המצווה.
הערות שוליים

↑  ספר המצוות לרמב"ם עשה יח.
↑  שולחן ערוך, יורה דעה, סימן ר"ע, סעיף א'. וראו גם מה שכתב הרב יחיאל מיכל הלוי אפשטיין, ערוך השולחן, יורה דעה, סימן ע"ר, סעיף י'.
↑  תלמוד בבלי, מסכת מנחות, דף ל'.
↑  פסקי הרא"ש, הלכות ספר תורה, פרק א'.
↑  פתחי תשובה יורה דעה (ס"ק א) בשמו של ה'בית אפרים' (בתשובותיו סימן סג), רבי עקיבא אייגר (שם), ערוך השולחן (שם סעיף יא)
↑  הבית אפרים (מובא בהערה לעיל) מביא שה'פרדס דוד' מיישב קצת את מנהג העולם שיוצאין בשותפות. הרבה פוסקים בזמננו סוברים שניתן להקל בדבר (ראו ב'נטעי גבריאל' שמביא רשימה של פוסקי זמננו בנידון).
↑  שו"ת אגרות משה, יורה דעה חלק א', סימן קס"ג.
↑  ספר החינוך, מצווה תרי"ג
↑  אגרות משה, יורה דעה ח”א קסד; ערוך השולחן
↑  הרב אליעזר מלמד, האם גם נשים מצוות בכתיבת ספר תורה? בספר פניני הלכה
↑  ראו משנה תורה לרמב"ם, הלכות מלכים ומלחמות, פרק ג', הלכה א'
↑  בית יוסף, ב"ח, ט"ז
↑  דרישה וש"ך
| ספר תורה |
| --- | --- | --- |
| כתיבת סת"ם | כתב סת"ם • דיו סת"ם • קלף • גוויל • סופר סת"ם • שרטוט בסת"ם • כתיבת ספרי תורה, תפילין ומזוזות • מכון סת"ם |  |
| קריאת התורה | הוצאת ספר תורה • אתה הראת • ויהי בנסוע • בריך שמיה • קריאת התורה • בעל קורא • עלייה לתורה • ברכו • ברכות התורה • הגבהה • גלילה • מי שברך |  |
| צורת האותיות | קרי וכתיב • אותיות גדולות וקטנות בתנ"ך • אותיות תלויות • אותיות נקודות • תיוג |  |
| נוסח התורה | מסורה • נוסח המסורה • כתב יד לנינגרד • כתר ארם צובא • כתר דמשק • תנ"ך קניקוט • ספר תאגי • ווי העמודים |  |
| מצוות ואיסורים | מצוות כתיבת ספר תורה • קריאת התורה  • תלמוד תורה |  |
| מנהגים | הכנסת ספר תורה • היכל • ארון קודש • יד • מעיל • עצי חיים • וימפל • בדיקת מזוזות, תפילין וספרי תורה |  |
נוהו טולו

נוהו טולו (בצרפתית: Nouhou Tolo; נולד ב-23 ביוני 1997) הוא כדורגלן קמרוני המשחק בעמדת המגן השמאלי בסיאטל סאונדרס.
קריירת מועדונים

טולו התחיל את הקריירה שלו בקבוצת הכדורגל ריינבוו באמנדה המקומית. באפריל 2016 הצטרף לסיאטל סאונדרס 2. ב-26 בינואר 2017 הצטרף לסיאטל סאונדרס וכעבור זמן קצר הושאל לטקומה דפיינסה.
ב-31 במאי 2017 ערך את הופעת הבכורה שלו בסיאטל סאונדרס בהפסד 3-0 לקולומבוס קרו. עד מהרה טולו מצא את מקומו בקבוצה והפך ליקיר האוהדים ובשנת 2021 נכלל בנבחרת האולסטאר של ה-MLS. ב-4 בספטמבר 2022 הבקיע את שער הבכורה שלו בקבוצה במשחק הליגה נגד יוסטון דינמו.
קריירה בינלאומית

בצעירותו, טולו שיחק בנבחרת הנוער והנבחרת הצעירה של קמרון.
ב-11 בנובמבר 2017 ערך את הופעת הבכורה שלו בנבחרת הבוגרת בתיקו 2-2 נגד זמביה.
טולו השתתף עם הנבחרת פעמיים בגביע אפריקה לאומות ובמונדיאל 2022.
תארים

גביע ה-MLS: 2019
ליגת האלופות של אמריקה הצפונית: 2022
האולסטאר של ה-MLS: 2021
נטליה גלבובה

| --- | --- |

 לידה:  11 בנובמבר 1981 (בת 42) טואפסה, רוסיה 
 מדינה:  קנדה 
 מקום מגורים:  טורונטו 
 השכלה:  אוניברסיטת ריירסון  London Central Secondary School 
 בן או בת זוג:  Paradorn Srichaphan (29 בנובמבר 2007–פברואר 2011) 
 מספר צאצאים:  1 
 פרסים והוקרה:  מיס תבל (2005)  מיס תבל קנדה (2005) 
 www.hhblife.com
 
נטליה ולדימירובה גלבובה (ברוסית: Наталья Владимировна Глебова; נולדה ב-11 בנובמבר 1981) היא דוגמנית ומנחת טלוויזיה רוסייה-קנדית. מיס תבל 2005.